CELEX: 32006R1630
Language: hu
Date: 2006-10-31 00:00:00
Title: A Bizottság 1630/2006/EK rendelete ( 2006. október 31. ) az egyes Svájcból származó mezőgazdasági termékekre vonatkozóan vámkontingensek megnyitásáról és azok kezeléséről, valamint a 851/95/EK rendelet hatályon kívül helyezéséről szóló 933/2002/EK rendelet módosításáról

1.11.2006   
            
            
               HU
            
            
               Az Európai Unió Hivatalos Lapja
            
            
               L 302/43
            
         A BIZOTTSÁG 1630/2006/EK RENDELETE
   (2006. október 31.)
   az egyes Svájcból származó mezőgazdasági termékekre vonatkozóan vámkontingensek megnyitásáról és azok kezeléséről, valamint a 851/95/EK rendelet hatályon kívül helyezéséről szóló 933/2002/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Svájci Államszövetséggel létrejött hét megállapodás megkötéséről szóló, 2002. április 4-i, a Tanács és – a tudományos és műszaki együttműködésről szóló megállapodás tekintetében – a Bizottság 2002/309/EK, Euratom határozatára (1) és különösen annak 5. cikke (3) bekezdésére,
   mivel:
   
               (1)
            
            
               Az Európai Unió 2004. május 1-jei bővítését követően a Közösség és Svájc megállapodott az Európai Közösség és a Svájci Államszövetség között 1999. június 21-én létrejött és 2002. június 1-jén hatályba lépett, a mezőgazdasági termékek kereskedelméről szóló megállapodásban (2) (a továbbiakban: a megállapodás) meghatározott vámengedmények kiigazításáról. A felek nevezetesen abban állapodtak meg, hogy módosítják a megállapodásnak az engedményeket felsoroló 1. és 2. mellékletét annak érdekében, hogy a meglévő vámmentes közösségi vámkontingenst kiterjesszék egy új termékre, a 0705 21 00 KN-kód alá tartozó cikóriasalátára (salátakatángra).
            
         
               (2)
            
            
               Arra az időszakra, amíg a formai módosítás meg nem történik, a Közösség és Svájc megállapodott a kiigazított vámengedmények 2004. május 1-jétől, autonóm és átmeneti alapon történő alkalmazásának elrendeléséről.
            
         
               (3)
            
            
               Annak biztosítására, hogy a 0705 21 00 KN-kód alá tartozó termékek 2004. május 1-jétől részesülhessenek a vámkontingens által nyújtott előnyökből, az egyes, Svájcból származó mezőgazdasági termékek számára közösségi vámkontingens megnyitása céljából autonóm és átmeneti intézkedések elfogadásáról szóló, 2004. december 13-i 7/2005/EK tanácsi rendelet (3) egy, a szóban forgó termékekre korlátozott autonóm közösségi vámkontingens megnyitását írta elő egy átmeneti időszakra.
            
         
               (4)
            
            
               Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás által létrehozott Mezőgazdasági Vegyes Bizottság által elfogadott, a megállapodáshoz csatolt 1. és 2. mellékletnek az Európai Unió bővítését követően történő kiigazításáról szóló, 2005. december 19-i 3/2005 határozattal (4) módosított megállapodás 2. melléklete a 0705 21 00 KN-kód alá tartozó termékekre is kiterjedő vámkontingenseket határoz meg. Ezért a vonatkozó végrehajtási rendelkezéseket ki kell igazítani.
            
         
               (5)
            
            
               A 933/2002/EK bizottsági rendeletet (5) ezért ennek megfelelően módosítani kell.
            
         
               (6)
            
            
               A 7/2005/EK rendeletet 2006. szeptember 1-től kezdődően hatályon kívül helyezi a 1623/2006/EK rendelet (6). Következésképpen ezt a rendeletet ugyanezen időponttól kezdődően kell alkalmazni.
            
         
               (7)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 933/2002/EK rendelet mellékletében a 09.0925 rendelésszámra vonatkozó sor helyébe a következő lép:
   
      
                  Rendelésszám
               
               
                  KN-kód
               
               
                  TARIC-kód
               
               
                  Árumegnevezés
               
               
                  Vámtétel
               
               
                  Éves mennyiség
                  (nettó tömeg tonnában)
               
            
                  „09.0925
               
               
                  0705 11 00
                  0705 19 00
                  0705 21 00
                  0705 29 00
               
               
                   
               
               
                  Saláta (Lactuca sativa) és cikória (Cichorium spp.), beleértve a cikóriasalátát (salátakatángot) (Chicorum intybus var. foliosum), frissen vagy hűtve
               
               
                  Mentes
               
               
                  3 000”
               
            
   2. cikk
   A 2006-os évre vonatkozóan a 09.0925 rendelésszámú közösségi vámkontingensben foglalt mennyiséget csökkenteni kell a 3. cikkben szereplő időpont előtt a 7/2005/EK rendeletben előírt 09.0947 rendelésszámú közösségi vámkontingens keretében felhasznált mennyiséggel.
   3. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2006. szeptember 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. október 31-én.
      
         
            a Bizottság részéről
         
         László KOVÁCS
         
            a Bizottság tagja
         
      
   
   
      (1)  HL L 114., 2002.4.30., 1. o.
   
      (2)  HL L 114., 2002.4.30., 132. o.
   
      (3)  HL L 4., 2005.1.6., 1. o.
   
      (4)  HL L 346., 2005.12.29., 33. o.
   
      (5)  HL L 144., 2002.6.1., 22. o.
   
      (6)  Lásd e Hivatalos Lap 1 oldalát.